Manden var blevet kaldt ud til et område på Ørnevejensskole i Frederikshavn, hvor meldingen lød, at der muligvis var brud på et fjernvarmerør. Manden kravlede ned ad en stige, og omkring halvanden meter nede faldt "hullet" sammen, og manden sad fast i jord til skridtet. Der blev umiddelbart slået alarm 112, hvorfor både politi og ambulance blev kaldt til skolen, men kort efter kunne man konstatere, at manden via hjælp fra en kollega var i stand til selv at komme fri fra hullet. Ifølge politiets oplysninger var der iøvrigt ganske rigtigt hul på fjernvarmerøret, som altså nok ikke slipper for endnu et besøg fra kommunens folk.

Opsummering:
En kommunalt ansat i Frederikshavn Kommune fik sig onsdag formiddag noget af en forskrækkelse, da han blev fanget i et jordskred i forbindelse med, at han var ved at reparere en rør.